钦定古今图书集成/理学汇编/字学典/第099卷 > 毛喜
## 钦定古今图书集成/理学汇编/字学典/第099卷 > 毛喜

按《陈书》本传：“毛喜，字伯武，荥阳阳武人也。少好学，善
草隶。高宗时为骠骑将军，喜领中记室，府朝文翰，皆
喜词也。封东昌县侯，祯明元年征为光禄大夫。”
按《宣和书谱》：喜善草隶，落笔峻激，略无滞思。其奔放
超绝处，论者以比“平郊逸骥，晚景飞隼。”其亦善取况
者也。今御府所藏草书一：《从军帖》。